PSALMORUM.
129.
Canticum graduum. De profundis clamavi ad te, Domine; 
Domine, exaudi vocem meam. Fiant aures tuæ intendentes in vocem deprecationis meæ. 
Si iniquitates observaveris, Domine, Domine, quis sustinebit? 
Quia apud te propitiatio est; et propter legem tuam sustinui te, Domine. Sustinuit anima mea in verbo ejus: 
speravit anima mea in Domino. 
A custodia matutina usque ad noctem, speret Israël in Domino. 
Quia apud Dominum misericordia, et copiosa apud eum redemptio. 
Et ipse redimet Israël ex omnibus iniquitatibus ejus. 
