PSALMORUM.
99.
Psalmus in confessione. 
Jubilate Deo, omnis terra; servite Domino in lætitia. Introite in conspectu ejus in exsultatione. 
Scitote quoniam Dominus ipse est Deus; ipse fecit nos, et non ipsi nos: populus ejus, et oves pascuæ ejus. 
Introite portas ejus in confessione; atria ejus in hymnis: confitemini illi. Laudate nomen ejus, 
quoniam suavis est Dominus, in æternum misericordia ejus, et usque in generationem et generationem veritas ejus. 
