PSALMORUM.
150.
Alleluja. Laudate Dominum in sanctis ejus; laudate eum in firmamento virtutis ejus. 
Laudate eum in virtutibus ejus; laudate eum secundum multitudinem magnitudinis ejus. 
Laudate eum in sono tubæ; laudate eum in psalterio et cithara. 
Laudate eum in tympano et choro; laudate eum in chordis et organo. 
Laudate eum in cymbalis benesonantibus; laudate eum in cymbalis jubilationis. 
Omnis spiritus laudet Dominum ! Alleluja. 
